F1-aksie maak ’n Spaanse draaiFerrari se Charles Leclerc. Foto: Twitter. Ná die eerste vyf wedrenne van die jongste F1-seisoen is Max Verstappen en Charles Leclerc se tweestryd die spilpunt waarom die aksie draai. Leclerc is weliswaar nog die voorloper op die jaerspunteleer in sy rooi Ferrari, maar wanneer Verstappen op die dag ’n wedren voltooi, is die kans baie goed dat hy ook met die louere sal wegjaag. Die geruite vlag is reeds drie keer vir die Red Bull-renjaer geswaai en hy blaas nou in die voorloper se nek op die punteleer. Volgens Christian Horner (Red Bull-spanbaas) het die twee renjaers wedersydse respek vir mekaar; hulle jaag al immers sedert hul knortjordae teen mekaar. Red Bull se Max Verstappen. (Foto: Andrej Isakovic/AFP) Maar wie is die beste tussen die twee? Volgens Shinji Nakano is Leclerc goed, maar Verstappen is beter. “Ek glo dat Verstappen se beheer oor sy motor en sy vasberadenheid van hom ’n sterker renjaer maak,” het die Japanse oudrenjaer gesê. Die F1-aksie maak hierdie naweek ’n Spaanse draai en volgens Nakano sal jaers soos Carlos Sainz en Fernando Alsonso hul bes doen om ’n goeie vertoning voor hul tuisskare te lewer. Die Ferrari’s se bestendigheid om draaie sal egter van hulle gedugte teenstanders in Barcelona maak. Jaerspunteleer: Vervaardigerspunteleer: